Et strejf af Italien | Flisestudiet - en verden af muligheder med fliser, klinker og mosaik
Ny serie klinker af italiensk stone-ware henter inspiration fra Venedigs elegance og giver bl.a. nyt liv i husets velværecenter.
Italien leder tankerne hen på varme og imødekommende strande ved Adriaterhavets kyst, romantiske omgivelser med vinmarker, cypresser og gammel arkitektur. Og hvem kunne ikke tænke sig at få denne stemning ind i husets badeværelse, hvor tendensen går mod masser af plads og tid til selvforkælelse. Med en ny klinkeserie af italiensk stone-ware, inspireret af Venedigs elegance, blomster og et strejf af romantik, er det muligt at få et italiensk præg og en følelse af ro og harmoni ind i boligen både inde og ude.
Med et minimalistisk design og bl.a. retro-look fra det 18. århundrede er der mange frække og eksklusive kombinationsmuligheder med denne serie. fliser i store og generøse dimensioner som 40 x 80, 20 x 80, 10 x 80, 60 x 60 med en Satinato eller Lappato overflade samt i en naturale eller rettificato udgave.
De italienske klinker, som fås i fem moderne og friske farver, er syrefaste og kan i modsætning til andre klinker uden problemer anvendes i badeværelser eller andre vådrum, hvor der er behov for rengøring med syreholdige eller basiske midler. Og de frostsikre klinker er lige velegnede såvel inden som udendørs.
Den nye klinkeserie, som er kendetegnet ved sin store hårdhed og naturlige spil i overfladen, kan opleves i Flisestudiets store visuelle udstillinger, sammen med mange andre spændende nyheder i klinker og fliser i størrelsen 60 x 120 sågar 100 x 300 fra nogle af Italiens førende fabrikker.